open-index/open-wikipedia-markdown huggingface dataset:
חיים אלקון

**חיים אלקון** (באנגלית: **Chaim Elkon**) היה כדורגלן יהודי יליד פולין. נלחם במלחמת האזרחים בספרד במסגרת הבריגדות הבינלאומיות, ונהרג, ככל הנראה בקרבות שהתנהלו בסמוך לקריית האוניברסיטה במדריד באוגוסט 1936.

## ביוגרפיה
אלקון הצטרף ככדורגלן לקבוצת הכדורגל "הכח וינה", שהורכבה משחקנים יהודים שהגיעו מכל רחבי אירופה והגיעה להישגים מרשימים באוסטריה ובאירופה. ב-1924 הקבוצה ערכה מסע בפלשתינה-א"י, שעורר הדים רבים ביישוב היהודי, שמנה אז פחות ממאה אלף איש (מתוך כ-750 אלף תושבים בסך הכל). אלקון החליט להישאר בארץ, והפך לחבר פעיל במפלגה הקומוניסטית של פלשתינה. ב-1933 חל שינוי במדיניות שלטונות המנדט כלפי הקומוניסטים, וגבר השימוש במעצרים, עינויים, וגירוש מהארץ. אלקון נעצר על ידי הבולשת הבריטית וב-15 באוגוסט 1933. הוא נידון על ידי שופט שלום בריטי על שייכות לאגודה בלתי חוקית למאסר של שישה שבועות או 10 לא"י קנס. פסק הדין כלל גם הצעת גירוש מהארץ אלקון אכן גורש והגיע לפריז.

ב-1931 החליט הוועד האולימפי כי אולימפיאדת 1936 תיערך בברלין. למרות עליית היטלר לשלטון בינואר 1933, ההחלטה לא שונתה. ב-1936, עם עליית ממשלת החזית העממית בספרד, החליטה ממשלת קטלוניה לקיים בברצלונה אולימפיאדה עממית, כחלופה לזו של ברלין. באולימפיאדה זו עמדו להשתתף כ-6,000 ספורטאים, כמחציתם לא מספרד. מפלשתינה-א"י יצאה משלחת שמנתה כ-30 ספורטאים, וכללה נבחרת כדורגל ואתלטים מענפים שונים. חיים אלקון הצטרף מפריז כשופט כדורגל. האולימפיאדה אמורה הייתה להיערך בין ה-19 ל-26 ביולי 1936. ביום שבו עמדו המשחקים להתחיל נפתח בספרד מרד צבאי לאומני שהוביל הגנרל פרנסיסקו פרנקו נגד ממשלת החזית העממית, וספרד הידרדרה למלחמת אזרחים.

מרבית חברי המשלחות עזבו את ברצלונה, אך כ-200 אתלטים נשארו בספרד כדי להצטרף לכוחות הרפובליקאים, וביניהם חיים אלקון, שהצטרף לאחת מהבריגדות הבינלאומיות. ייתכן שאלקון הצטרף לבריגדה ה-XI, שנודעה בשם בריגדת תלמאן (Thälmann), שהוקמה באוקטובר 1936 ושמרבית חייליה היו גרמנים ואוסטרים. יחידה זו השתתפה בקרבות ההגנה על מדריד באזור האוניברסיטה בנובמבר 1936. לפי סברה נוספת, אלקון הצטרף לבריגדה ה-XIII, הידועה בשם בריגדת דומברובסקי (Dąbrowski), שהייתה מורכבת בעיקר מקומוניסטים פולנים שהיגרו או גלו לצרפת ולבלגיה. אלקון ליד מכונת הירייה שלו בקרב רחוב, בהגנה על הרובע האוניברסיטאי במדריד.

## לקריאה נוספת
* 
* שמואל דותן, **אדומים: המפלגה הקומוניסטית בארץ ישראל** (כפר סבא: שבנא הסופר, 1991)
* בתיה דונר ורחל בונפיל, **מכאן למדריד: המתנדבים הארץ-ישראלים לבריגדות הבין-לאומיות בספרד, 1936–1938** (תל אביב: מוזיאון ארץ ישראל, 2012)

## הערות שוליים

קטגוריה:כדורגלני הכח וינה
קטגוריה:יהודים במלחמת האזרחים בספרד
קטגוריה:קומוניסטים ארץ-ישראלים
קטגוריה:כדורגלנים ארץ-ישראלים
קטגוריה:הבריגדות הבין-לאומיות
נח לוין-אפשטיין

[250px|ממוזער|שמאל|הנצחת שמו של נח לוין-אפשטיין ב[היכל הזיכרון הממלכתי לחללי מערכות ישראל]]
קפטן **נח לוין-אפשטיין** (6 באוקטובר 1921 – 17 בנובמבר 1944) היה צעיר ארץ ישראלי, שהתגייס לשירות בחילות האוויר של צבא ארצות הברית במלחמת העולם השנייה. הוא שירת כטייס קרב בזירה האירופית עד שנפל בקרב. עוטר במדליית האוויר.

## ביוגרפיה
נח לוין-אפשטיין נולד בתל אביב. בגיל חמש עבר עם משפחתו לירושלים. הוא למד בגימנסיה העברית והיה חבר בתנועת הצופים. בילדותו הרבה לקרוא על טיסה ולבנות דגמי מטוסים. לאחר תום לימודיו התיכוניים נסע עם אחיו ללמוד בארצות הברית. הוא החל ללמוד הנדסה אווירונאוטית באוניברסיטת מישיגן.

### במלחמת העולם השנייה
לאחר הצטרפות ארצות הברית למלחמה רצה לוין-אפשטיין להתגייס לשירות צבאי. בשל גילו נדרש להציג אישור לכך מהוריו. כדי לקצר את הליכי הגיוס פנה במכתב לנשיא ארצות הברית רוזוולט ובו ביקש את התערבותו על מנת שלא יבוזבז הזמן הנדרש לקבלת תשובת הוריו. לאחר שהנשיא התערב הוא גויס לשירות במרץ 1942. הוא סיים קורס טיס ועסק מ-1943 בהטסות ניסיון של מטוסי קרב חדשים. לאחר מכן הוצב בחזית מערב אירופה והשתתף בקרבות מהמערכה על נורמנדי. הוא השתתף בכ-90 קרבות אוויר.

ב-17 בנובמבר 1944 הוביל לוין-אפשטיין רביעיית מטוסים לתקיפת מטרות על הקרקע ליד העיירה הצרפתית ולדוויס (Waldwisse) שבקרבת העיר מץ. מטוסו נפגע מאש נגד מטוסים והתרסק. גופתו נמצאה רק בינואר 1947 באדמת שדה חקלאי ליד מץ וזוהתה לפי מסמכים. הוא הובא לקבורה בבית הקברות הצבאי האמריקאי של הארדנים ליד לייז' שבבלגיה.

לוין אפשטיין עוטר במדליית האוויר עם 11 צרורות עלי אלון (שמשמעם שהמדליה הוענקה לו מספר פעמים נוספות).

## הנצחה
שמו של לוין-אפשטיין הונצח באנדרטה בתיכון שבו למד, באנדרטת מתנדבי היישוב במלחמת העולם השנייה בבית הקברות הצבאי בהר הרצל ובהיכל הזיכרון הממלכתי לחללי מערכות ישראל.

## משפחתו
אביו של נח לוין אפשטיין היה ד"ר שמואל לוין אפשטיין, ממייסדי רפואת השיניים בארץ ישראל וממנהלי הוצאת א. לוין אפשטיין, בנו של אליהו זאב לוין אפשטיין. אחיו של נח הוא פרופסור יעקב לוין אפשטיין, שהיה מנהל המחלקה לכירורגיית פה ולסת בבית הספר לרפואת שיניים של האוניברסיטה העברית והדסה בירושלים. אחד מבניו של יעקב הוא נח לוין-אפשטיין (סוציולוג), פרופסור אמריטוס לסוציולוגיה באוניברסיטת תל אביב שכיהן בעבר כנשיא האגודה הסוציולוגית הישראלית, ושנקרא על שם דודו.

## ראו גם
* אהרן גרושקביץ

## קישורים חיצוניים
* 
* נח לוין-אפשטיין, באתר הוועדה האמריקנית למצבות קרב 
* נח לוין-אפשטיין, באתר הלוחם היהודי במלחמת העולם השנייה
* נח לוין-אפשטיין, באתר Honorstates 
* נח לוין-אפשטיין אתר GENI
* נמצא קברו של קפטן נ. לוין-אפשטיין, הארץ 26 בינואר 1947
* 

## הערות שוליים

קטגוריה:מתנדבי היישוב
קטגוריה:בוגרי גימנסיה רחביה
קטגוריה:בוגרי תנועת הצופים בישראל
קטגוריה:טייסי חילות האוויר של צבא ארצות הברית במלחמת העולם השנייה
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:אנשי צבא אמריקאים שנהרגו במלחמת העולם השנייה
קטגוריה:אנשי היישוב ילידי הארץ
קטגוריה:משפחת לוין אפשטיין
קטגוריה:ארץ ישראלים שנהרגו במלחמת העולם השנייה
קטגוריה:ארץ-ישראלים שנולדו ב-1921
קטגוריה:אמריקאים שנולדו ב-1921
קטגוריה:ארץ-ישראלים שנפטרו ב-1944
קטגוריה:אמריקאים שנפטרו ב-1944
רגאדה

ממוזער|352x352 פיקסלים|רקדני רגאדה
**רגאדה** (בברברית: **ⴰⵕⴻⴳⴰⴷⴰ**) הוא ז'אנר במוזיקה המרוקאית, הכולל ריקוד אמזיגי מסורתי של שבטי בני-זנסן שבצפון-מזרח מרוקו.

## אודות והיסטוריה
מוזיקת הרגאדה והריקוד הנלווה לה מקורם בריקוד מלחמה עתיק של לוחמים אמזיגים, ושם הז'אנר נגזר משמם של שני כפרים במרוקו עם שם דומה.

בני שבט הזנאתי, שביצעו במקור את המוזיקה הזו, היו נוהגים לערוך ריקוד מלחמה מסורתי הכולל מוזיקה לאחר ניצחון על האויב. זה מתבטא עד היום בז'אנר באמצעות השימוש בכלי נשק ובנקישות רגליים במקצב המוזיקה.

ריקוד הרגאדה מאופיין במאסטרים המכונים שייח'ים. הם מנגנים מוזיקה ורוקדים עם מספר כלים כמו בנדרי, ראיטה, וזמ׳אר שהוא סוג של חליל. הרקדנים מניעים את כתפיהם לקצב התופים, מחזיקים בידיהם רובה או מקל, ומכים איתו בין היתר ברצפה.

תוכן המוזיקה מספר לעיתים קרובות סיפורים על נושאים כמו אהבה ורגשות של עצב ואושר. הרגאדה ידוע באזורי צפון-מזרח מרוקו, ובעיקר במחוזות אוג'דה, ברקנה, תאורירת, נאדור, אל חוסימה, תאזה, בן טייב ועוד.

מסוף שנות ה-80 של המאה ה-20, נעשה בז'אנר שימוש נרחב בסינתיסייזר מוזיקלי לצד הכלים המסורתיים. זמר פופולרי בז'אנר כיום הוא טלבי וואן.

## קישורים חיצוניים

* ריקוד רגאדה, סרטון באתר יוטיוב
קטגוריה:מוזיקה צפון אפריקאית
*  Talbi One - Moulet El Magana, קליפ באתר יוטיוב
נואל זנקנלה

**נואל פטריק זנקנלה** (באנגלית: **Noel Patrick Zancanella**) הוא מפיק ופזמונאי אמריקאי, הפועל בעיקר בלוס אנג'לס שבקליפורניה. הוא כתב והפיק שירים עבור אמני רוק ופופ כמו טיילור סוויפט, ואן ריפאבליק, מארון 5, בי.או.בי, ג'ים קלאס הירוז, גאווין דגראו וקולבי קאליי. בשנת 2016 זכה בפרס גראמי לאלבום השנה בזכות סוויפט, על השתתפותו בהפקות אלבומה החמישי, *[[1989 (אלבום)|1989]]*.

## קריירה
אביו של זנקנלה היה מוזיקאי ג'אז, בעוד שנואל זנקנלה גדל ולמד לנגן על בס ותופים לפני שניגן על מכונת תופים. בהמשך, החליט ליצור בעיקר מוזיקת היפ הופ, תוך שפעל כמפיק מוזיקלי. בלוס אנג'לס הוא החל לעבוד באולפני וילג' ועד מהרה החל לעבוד עם אמנים כמו ג'נט ג'קסון ו-TK. "זו הייתה תקופה מעוררת השראה עבורי. זו הייתה הפעם הראשונה שנחשפתי כל כך עמוק למוזיקת הפופ", אמר זנקנלה. בסופו של דבר הוא הכיר את ראיין טדר מוואן ריפאבליק, שעבד באותה התקופה עם טימבלנד. השניים עבדו יחד על יצירה והפקת מוזיקה.

מאז 2009 הוחתם זנקנלה על חוזה הקלטות עם פטריוט גיימס, חברה שהוקמה על ידי ראיין טדר. ההחתמה נעשתה כתוצאה מכתיבת הלהיט "Good Life" של ואן ריפאבליק, שהגיע בשיאו למקום השמיני במצעד הבילבורד הוט 100. בשנת 2015 זכה זנקנלה בפרס פזמונאי השנה במהלך טקס פרסי הפופ של BMI. בשנת 2016 זכה בפרס גראמי לאלבום השנה, על הפקתו המשותפת עם הזמרת-יוצרת טיילור סוויפט וראיין טדר, באלבומה החמישי *[[1989 (אלבום)|1989]].* בנוסף לכך, הוא עזר בהפקת שני השירים "Welcome to New York" ו-"I Know Places" מ-*1989*. בשנת 2018, קיבל קרדיט כאחד ממפיקי אלבום האוסף של סוויפט, *[[Reputation Stadium Tour Surprise Song Playlist]]*.

## קישורים חיצוניים

## הערות שוליים

קטגוריה:מפיקים מוזיקליים אמריקאים
קטגוריה:מפיקות מוזיקליות אמריקאיות
קטגוריה:פזמונאים אמריקאים
קטגוריה:פזמונאיות אמריקאיות
לוציפר (קומיקס)

**לוציפר** (באנגלית: Lucifer Morningstar, נקרא גם סַמָּאֵל והֵילֵל בֶּן שָׁחַר) הוא דמות בדיונית שמופיעה בחוברות הקומיקס בהוצאת DC. הוא גרסה מעובדת לדמות המיתולוגית לוציפר, ואחת הישויות החזקות ביותר ביקום של DC קומיקס. לוציפר הופיע במספר גרסאות שונות ביקום DC, אבל הגרסה המפורסמת ביותר נוצרה בידי ניל גיימן והופיעה לראשונה בחוברת הרביעית של סדרת הקומיקס סנדמן, משנת 1989. לוציפר הופיע מספר פעמים נוספות בסדרה סנדמן, ולבסוף כיכב בסדרת הספין-אוף "לוציפר". 

לוציפר גולם על ידי פיטר סטורמר בסרט הקולנוע קונסטנטין משנת 2005. גרסה נוספת שלו מככבת בסדרת הטלוויזיה לוציפר, שם מגלם אותו השחקן טום אליס. אליס חזר לגלם את הדמות בהופעת קמע באירוע הקרוס-אובר המשבר בעולמות האינסופיים בסדרות הטלוויזיה השונות של יקום החץ. השחקנית גוונדלין כריסטי מגלמת גרסה נוספת, נאמנה יותר למקור, בסדרת הטלוויזיה סנדמן משנת 2022 המבוססת על סדרת הקומיקס. 

בשנת 2010, אתר האינטרנט IGN דירג את לוציפר במקום ה-68 ברשימת נבלי הקומיקס הגדולים בכל הזמנים. 

## ביוגרפיה בדיונית
גרסה זו של לוציפר בוססה על דמותו של לוציפר באפוס גן העדן האבוד מאת המשורר האנגלי ג'ון מילטון, והמראה שלה עוצב בהשראת המוזיקאי דייוויד בואי. 

כפי שהוא מוצג בתחילת סנדמן, לוציפר הוא שליטו של הגיהנום כבר 10 מיליארד שנים, לאחר שהושלך אליו בעקבות מרידתו באל לאחר הבריאה. בכרך הרביעי של סנדמן, "עונת הערפילים" (Season of Mists), לוציפר מואס בשלטונו על הגיהנום, משחרר לחופשי את כל השדים והמתים הלכודים שם ומפקיד את המפתח לגיהנום בידיו של חלום. השלטון בגיהנום מועבר לידיהם של שני מלאכים, דומה האילם ורמיאל, ולוציפר עצמו משתכן בכדור הארץ, בהתחלה בפרת' ולאחר מכן בלוס אנג'לס, שם הוא מקים בר.

## עיבודים במדיות נוספות

### טלוויזיה

#### לוציפר

DC ופוקס פיתחו סדרת טלוויזיה המבוססת על דמותו של לוציפר, כפי שהוא מוצג בסנדמן. פוקס הזמינה את פרק הפיילוט בפברואר 2015. על פי ההוליווד ריפורטר, הסדרה עוקבת אחרי גרסה חלופית של לוציפר, "שמשועמם ולא-מרוצה מתפקידו כשליט הגיהנום ונוטש את ממלכתו למען לוס אנג'לס, שם הוא מסייע למשטרה ללכוד פושעים". התסריטאי טום קאפינוס כתב והפיק בפועל את פרק הפיילוט, שבוים על ידי לן וייזמן. פורסם שטום אליס יגלם את התפקיד הראשי. במרץ 2015, לורן גרמן לוהקה לתפקיד הנשי הראשי בסדרה, כבלשית למקרי רצח ב-LAPD. במאי 2018, פוקס ביטלה את הסדרה לאחר שלוש עונות, אך לאחר קמפיין שיזמו מעריצים הסדרה חודשה לעונה רביעית על ידי נטפליקס. נטפליקס חידשה את הסדרה גם לעונות חמישית ושישית.

אליס הופיע בהופעת קמע כלוציפר באירוע הקרוס-אובר המשבר בעולמות האינסופיים של יקום החץ, שמתרחש 5 שנים לפני תחילת הסדרה.

#### סנדמן

ביוני 2019, נטפליקס חתמה על עסקה עם האחים וורנר, על פיה נטפליקס תפיק את הסדרה. על פי ההוליווד ריפורטר, האחים וורנר הציעו את הסדרה למספר רשתות - כולל רשת HBO, שדחתה את ההצעה בשל התקציב הגדול שנדרש. הסדרה פותחה בידי אלן היינברג, שישמש כמפיק בפועל יחד עם גיימן ודייוויד ס. גויר. בינואר 2021 פורסם שגוונדלין כריסטי תככב בסדרה בתפקיד לוציפר, בגרסה שתהיה נאמנה יותר לקומיקס.

### קולנוע
לוציפר מופיע בסרט קונסטנטין, בגילומו של השחקן פיטר סטורמר.

## הערות שוליים

קטגוריה:דמויות DC קומיקס
עונת 2021/2022 ביורוליג

**עונת 2022/2021 ביורוליג** היא העונה ה-65 של המפעל הראשון בחשיבותו בכדורסל האירופי, והעונה ה-22 בשם "יורוליג" (לפני כן נקרא המפעל גביע אירופה לאלופות בכדורסל). זו העונה השישית בפורמט הליגה. התחרות אורגנה על ידי יורוליג בסקטבול.

בעקבות הפלישה הרוסית לאוקראינה הוחלט על השעיית שלוש הקבוצות הרוסיות מהמפעל (אוניקס קאזאן, צסק"א מוסקבה וזניט סנקט פטרבורג). תוצאות המשחקים מול הקבוצות הרוסיות נמחקו והטבלה שונתה בהתאם.

הזוכה בתחרות הייתה אנאדולו אפס וזו הייתה הזכייה השנייה בתולדות המועדון והשנייה ברציפות.
## מתכונת התחרות
בתחרות השתתפו 13 קבוצות בעלי רישיונות A. תוקפם יסתיים בשנת 2026. קבוצות אלו קיבלו זכות להשתתף בעונה הסדירה לכל התקופה.

משתתפי משחק הגמר עונת 2020/2021 ביורוקאפ העפילו לתחרות.

שלוש קבוצות נוספות העפילו לעונה הסדירה על בסיס הזמנה מיוחדת.

בתחרות משתתפות 18 קבוצות, שיתחרו בפורמט של ליגה בעלת שני סיבובים – כל קבוצה משחקת משחק בית ומשחק חוץ נגד כל הקבוצות, כאשר בסיום העונה הסדירה שמונה הקבוצות המדורגות ראשונות יעפילו לפלייאוף, בו ישחקו המדורגת בשיטת הצלבה של הראשונה נגד המדורגת שמינית, שנייה נגד שביעית, שלישית-שישית ורביעית-חמישית. הפלייאוף יתקיים בפורמט של סדרות "הטוב מחמישה", כאשר בסיומו המנצחות יעפילו לפיינל פור.

## המשתתפות בתחרות

## שינוי מאמנים

## עונה סדירה

## פלייאוף

8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי).
המדורגת גבוה יותר אירחה את המשחק הראשון, השני והחמישי (במידת הצורך). המדורגת נמוך יותר אירחה את המשחק השלישי והרביעי (במידת הצורך). ארבע קבוצות העפילו לשלב חצי הגמר, ושתי המנצחות בחצאי הגמר התמודדו בגמר על תואר אליפות אירופה בכדורסל.

## פיינל פור

### משחק הגמר

## פרסים
### [[MVP של היורוליג]]
 ניקולה מירוטיץ' מברצלונה

### [[MVP של פיינל פור היורוליג]]
 וסיליה מיציץ' מאנאדולו אפס.
### [[חמישיית העונה ביורוליג]]

### [[פרס אלפונסו פורד|מלך הסלים "אלפונסו פורד"]]

 וסיליה מיציץ'  אנאדולו אפס

### [[שחקן ההגנה של היורוליג|שחקן ההגנה]]

 רוקאס יוקובאיטיס ( אולימפיה מילאנו)

### [[הכוכב העולה של היורוליג|הכוכב העולה]]

 עוסמן גרובה ( ברצלונה)

### מצטיין המחזור
#### עונה סדירה

#### פלייאוף

### מצטיין החודש

## ישראל בתחרות
מכבי תל אביב העפילה לרבע הגמר לראשונה מאז עונת 2014/2015 ברבע הגמר היא הובסה 0:3 על ידי ריאל מדריד וסיימה את העונה.

## קישורים חיצוניים

* נתונים מאתר הליגה
* פירוט תוצאות באתר יורובסקט

## הערות שוליים

קטגוריה:עונות בגביע אירופה לאלופות בכדורסל
קטגוריה:תחרויות כדורסל ב-2021
קטגוריה:תחרויות כדורסל ב-2022
קטגוריה:2021 באירופה
קטגוריה:2022 באירופה
לסי זקס

**לסי זקס** (בגרמנית: **Lessie Sachs**; 1897 – 1942) הייתה משוררת ואמנית אמריקאית ילידת גרמניה, שפעלה במהלך מלחמת העולם הראשונה ומלחמת העולם השנייה.

## ביוגרפיה
לסי זקס נולדה בשנת 1897 בברסלאו, אז עיר באימפריה הגרמנית. היא הייתה בתו היחידה של הנוירולוג היינריך זקס. זקס למדה בבתי ספר בברסלב ובמינכן, שם למדה אומנות ומלאכה.

זקס כתבה בעיקר שירי אהבה ליריים. שיריה הראשונים פורסמו בכתב העת "זימפליציסימוס". מספר עיתונים גרמניים (למשל "Vossische Zeitung") פרסמו גם את יצירותיה, וכמה משיריה שודרו ברדיו.

בשנת 1933 התחתנה זקס עם המלחין והפסנתרן האוסטרי יוזף וגנר, ונולדה להם בת, דורותי.
שמאל|ממוזער|רישום מאת לסי זקס שפורסם ב-''Der Orchideengarten'', 1919.
זקס הייתה יהודיה, ובשנת 1939 היא ומשפחתה היגרו לארצות הברית והתיישבו בניו יורק. חלק מיצירותיה של זקס פורסמו אז בעיתון הגרמני-יהודי בניו יורק "Aufbau".

אף על פי שזקס הייתה ידועה בעיקר כמשוררת, היא הייתה גם אמנית. לפחות אחד מרישומיה פורסם במגזין הפנטזיה הגרמני "Der Orchideengarten" (גן הסחלבים), שיצא לאור במשך שלוש שנים בלבד (1919–1921).

זקס נפטרה בשנת 1942. שנתיים לאחר מכן פרסם בעלה אוסף משיריה תחת הכותרת "Tag- und Nachtgedichte" (שירי יום ולילה), עם הקדמה מאת היינריך מאן. מבקר עכשווי ציין כי כתיבתה של זקס מעבירה "טעם מובהק של מינכן וברלין באמצעות תערובת ייחודית של ליריקה ושנינות מומלחת עם שיחות".

יצירותיה, הכוללות גם כתבי יד והתכתבויות, מוחזקות על ידי מכון ליאו בק.

## קישורים חיצוניים

* יצירות לסי זקס, באתר Archive.org

קטגוריה:אמניות יהודיות
קטגוריה:סופרות יהודיות
קטגוריה:ציירות יהודיות גרמניות
קטגוריה:סופרות יהודיות גרמניות
קטגוריה:מהגרות מגרמניה לארצות הברית
קטגוריה:מהגרים מגרמניה לארצות הברית
קטגוריה:אמריקאיות שנולדו ב-1897
קטגוריה:אמריקאים שנולדו ב-1897
קטגוריה:אמריקאיות שנפטרו ב-1942
קטגוריה:אמריקאים שנפטרו ב-1942
טרייסי רואיז

**טרייסי לאוניני רואיז-קונפורטו** (באנגלית: **Tracie Lehuanani Ruiz-Conforto**; נולדה ב-4 בפברואר 1963) היא שחיינית צורנית אמריקאית בעבר. היא האלופה האולימפית הראשונה (לוס אנג'לס 1984) זוכת 2 מדליות זהב, סגנית אלופה אולימפית (סיאול 1988), אלופת עולם (גואיאקיל 1982) ו-6 פעמים אלופת ארצות הברית (1981–1986).

## ביוגרפיה
טרייסי רואיז נולדה וגדלה בהונולולו.

### אלופת עולם
באליפות עולם שנערכה בגואיאקיל, אקוודור 1982 היא זכתה בשתי מדליות, זהב וכסף. מדליית זהב בתחרות האישית (192.300 נק'), לפני קלי קריצ'קה מקנדה (188.983 נק') ומיוואקו מוטויושי מיפן (181.600 נק') ומדליית כסף בתחרות הזוגות ביחד עם קנדי קוסטי (188.650 נק'), אחרי שרון המברוק וקלי קריצ'קה מקנדה (190.541 נק') ולפני מאסאקו פוג'יווארה ויקוקו אבה מיפן (181.900 נק').

במשחקים הפאן-אמריקאיים שנערכו בקראקס, ונצואלה בשנת 1983 היא זכתה בשתי מדליות זהב, בתחרות האישית ובתחרות הזוגות.

### אלופה אולימפית
לראשונה נערכה תחרות שחיה צורנית במשחקים האולמפיים באולימפיאדת לוס אנג'לס (1984) ורואיז, זכתה בשתי מדליות זהב, בתחרות אישית (198.467 נק') לפני קרולין ולדו מקנדה (195.300 נק') ומיוואקו מוטויושי (187.050 נק') ובתחרות זוגות ביחד עם קנדי קוסטי (195.584 נק') לפני שרון המברוק וקלי קריצ'קה (194.234 נק') ומיוואקו מוטויושי סייקו קימורה מיפן (187.992 נק').

במשחקים הפאן-אמריקאיים שנערכו באינדיאנפוליס, אינדיאנה ארצות הברית בשנת 1987 היא זכתה במדליית זהב בתחרות האישית בפעם השנייה ברציפות.

באולימפיאדת סיאול (1988) היא זכתה במדליית כסף בתחרות האישית (197.633 נק') אחרי קרולין ולדו (200.150 נק') ולפני מיקאקו קוטאני מיפן (191.850 נק') ולא הצליחה להגן על תוארה.

## חיים אישיים
בשנת 1985 נישאה רואיז למייקל אנתוני קונפורטו, שחקן פוטבול בפן סטייט. בנם, מייקל קונפורטו הוא שחקן מצטיין בבייסבול וביתם ג'קלין משחקת כדורגל.

## הישגים ותארים
במהלך הקריירה זכתה רואיז ב-41 מדליית זהב בתחרויות לאומיות ובינלאומיות.

בשנת 1993 נכללה רואיז בהיכל התהילה הבינלאומי של השחייה.

## קישורים חיצוניים

## הערות שוליים

קטגוריה:שחייניות צורניות באולימפיאדת לוס אנג'לס (1984)
קטגוריה:שחייניות צורניות באולימפיאדת סיאול (1988)
קטגוריה:אלופות עולם בשחייה צורנית
קטגוריה:אלופות אולימפיות: שחייה צורנית
קטגוריה:אלופות אולימפיות מארצות הברית
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
Tecnica

חברת **Tecnica Group S.p.A.** היא קבוצת יצרניות נעליים ומוצרי ספורט מאיטליה. מותגים של החברה כוללים Tecnica, Nordica  Moon Boot, Rollerblade, Lowa ו-Blizzard Sport.

מייסד הקבוצה ג'אנקרלו זנאטה הקים בשנת 1960 “Calzaturificio Tecnica Spa” לייצור נעלי עבודה. בשנת 1970 החל ייצור של מותג Moon Boot. בשנת 1993 החברה רכשה שליטה ביצרנית גרמנית Lowa. לאחר רכישת 
Dolomite, החברה נכנסה לתחום של ייצור מוצרי ספורט לחורף והיא נכללת בין המובילות בעולם בתחום זה.

בשנת 2003 נרכז מותג Nordica של מוצרי סקי ובשנת 2006 Blizzard מאותו תחום.

במטרה לגוון את מוצרי החברה בשנת 2003 נרכשה מותג Rollerblade.

## קישורים חיצוניים

* 

קטגוריה:מותגי הנעלה
קטגוריה:חברות איטלקיות
ג'ילי CK

**ג'ילי CK** (בשפות סיניות: **吉利自由艦**, באנגלית: **Geely CK**) היא מכונית משפחתית קומפקטית מתוצרת יצרנית הרכב הסינית ג'ילי, אשר יוצרה בין השנים 2016–2005

באורוגוואי "ג'ילי CK" יוצרה על ידי **Nordex**, ברוסיה "ג'ילי CK" יוצרה על ידי יצרנית הרכב הרוסי **AMUR (Ural Automobiles and Motors)**  בין השנים 2008–2007.

## ממאפייני "ג'ילי CK"
* 4 דלתות - סדאן.
* 4 מושבים.
* מנוע בנזין.
* מנוע קדמי.
* סוג הנעה: הנעה קדמית 4x2
* מנוע קירור מים.
* דגם "ג'ילי CK" משמש ניידת משטרה במשטרת קובה.
* בקולומביה נמכרו מכוניות "ג'ילי CK" כמוניות בגרסת מנוע 1,342 סמ"ק
* בשנת 2015 עבר דגם "ג'ילי CK" מתיחת פנים.

## גלריה

קובץ:Geely CK Cuba.jpg | "ג'ילי CK" (צולם בקובה)
קובץ:Geely CK sg.jpg | "ג'ילי CK"
קובץ:Geely, Cienfuegos.jpg | "ג'ילי CK"
קובץ:Gleagle Ziyoujian -- Auto Chongqing -- 2012-06-07.jpg | "ג'ילי CK"
קובץ:Geely CK 1.3 GS 2010 (13911845409).jpg | "ג'ילי CK" דגם "1.3 GS", שנת 2010
קובץ:Cuba police car 05.JPG | "ג'ילי CK" - ניידת משטרה במשטרת קובה


## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מוניות
קטגוריה:דגמי מכוניות שהושקו ב-2005
קטגוריה:כלי רכב המיוצרים בסין
קטגוריה:כלי רכב המורכבים ברוסיה
קטגוריה:כלי רכב המיוצרים באורוגוואי
CK
אליז ריווה

**אליז ריווה**, הידועה גם בשם **מר מארי אליזבת דה ל'אוכריסטי** (בצרפתית: **Élise Rivet**,  **Mère Marie Élisabeth de l'Eucharistie**; 19 בינואר 1890, דרריה, אלג'יריה – 30 במרץ 1945, מחנה הריכוז ראוונסבריק, גרמניה) הייתה נזירה קתולית וגיבורת מלחמת העולם השנייה. ריווה התנדבה ללכת לתא הגז, במקום אם לילדים שנשלחה לתא הגזים, במחנה ראוונסבריק, מספר שבועות לפני שחרור המחנה.

## ביוגרפיה
ריווה נולדה לאם אלזסית ואב לקצין הצי הצרפתי באלג'יריה. לאחר מות אביה בשנת 1910, עברה עם אמה לליון. היא עבדה זמן במספרה לפני שהצטרפה למנזר האחיות "Notre Dame de Compassion" בליון בשנת 1912. בשנת 1933 שינתה את שמה לאם מארי אליזבת דה ל'אוכריסטי,  המנזר.

## מלחמת העולם השנייה
לאחר נפילת הרפובליקה הצרפתית השלישית בידי גרמניה הנאצית במלחמת העולם השנייה, היא החלה להסתיר פליטים מהגסטפו ובסופו של דבר השתמשה במנזר שלה לאחסון נשק ותחמושת של הרזיסטאנס (MUR) לבקשתו של אלברט צ'מבונט.

ב־24 במרץ 1944, היא ועוזרתה נעצרו על ידי הגסטפו ונלקחו לכלא מונטלוק בליון. משם היא הובלה לרומאנוויל, לפני שנשלחה למחנה הריכוז ראוונסבריק בגרמניה. שם, הפשיטו אותה מבגדיה הדתיים והיא נשלחה לעבודות כפייה. ב-30 במרץ 1945, התנדבה ריווה ללכת לתא הגזים, במקום אם לילדים רק שבועות לפני שגרמניה נכנעה ללא תנאי. היא הייתה בת 55 במותה.

## הנצחה
בשנת 1961 כיבדה אותה ממשלת צרפת את דיוקנה על בול דואר "הגיבורים של ההתנגדות". רחוב הנושא את שמה נחנך בבריגנאי (ליון) ב-2 בדצמבר 1979. בשנת 1996 הוכרה על ידי יד ושם כחסידת אומות העולם. בשנת 1997 הוענקה לה לאחר מכן בשם "Médaille des Justes" (מדליית הצדק). בשנת 1999, נקרא אולם הרצאות במכון למדעי דה לום בליון לכבודה "Salle Élise Rivet."

## ראו גם
* מקסימיליאן קולבה

## קישורים חיצוניים

* 

## הערות שוליים

קטגוריה:צרפתים חסידי אומות העולם
קטגוריה:חברי הרזיסטאנס
קטגוריה:נזירות נוצריות
קטגוריה:נספים במחנות ריכוז והשמדה
קטגוריה:אסירים במחנה הריכוז ראוונסבריק
קטגוריה:מתנגדים לנאצים שהוצאו להורג
קטגוריה:צרפתיות חסידות אומות העולם
קטגוריה:ילידות 1890
קטגוריה:נפטרות ב-1945
ויליאם פיגני

**ויליאם פיגני** (באנגלית: **William Piguenit** ; 27 באוגוסט 1836 – 17 ביולי 1914) היה צייר נוף אוסטרלי.

## ראשית חייו
פיגני נולד בהובארט, טסמניה, לפרדריק לה גיט פיגני ומרי אן לבית איגלסדן. פרידריך עבר לארץ ואן דימן בשנת 1830, ומרי אן עקבה אחריו. הם התחתנו בהובארט בשנת 1833.  ההשפעות האמנותיות הראשונות שלו הגיעו מאימו, שהקימה בית ספר לנשים צעירות בו לימדה "צרפתית, מוזיקה וציור".

## קריירה
בשנת 1850 הוא הפך לשרטט במחלקת המדידות של טסמניה, ועבד במיוחד על הסקר הגאולוגי של טסמניה. במהלך עבודה זו סיפק פיגני איורים ליתוגרפיים. הוא לקח שיעורי ציור מהאמן המהגר הסקוטי פרנק סי. דנט (1822–1891). עד שקיבל מחיר טוב עבור ציור של המושל סר ג'יימס אגניו וזכה להצלחה מסוימת כצייר. פיגני עזב את השירות הציבורי בשנת 1873 כדי להקדיש את זמנו לציור. ציוריו של נופי טסמניה הביא במהרה ביקורות חיוביות. הוא היה שותף לחקירה, לתיאור ולסקר של החלק המערבי של טסמניה. הציורים שהפיק ממערב טסמניה נרכשו על ידי ממשלת טסמניה במסגרת אישור מיוחד של הפרלמנט. 

## ניו סאות' ויילס
לאחר שעבר לניו סאות' ויילס בשנת 1880 עבודותיו של פיגני כללו את נהרות דרלינג, נפאן והוקסברי וכן את נהר ליין קוב קרוב לביתו באנטרס היל. בשלב זה הוא הפך למייסד חברת האמנות של ניו סאות' ויילס. מאוחר יותר, במהלך ביקורו בטסמניה, הבחינה ליידי המילטון, אשתו של המושל רוברט המילטון, ברישומים רבים שלו, והם נרכשו על ידי הממשלה לגלריית הובארט.

בשנת 1898 ובשנת 1900 ביקר באירופה והציג בלונדון ובפריז. בשובו לאוסטרליה הוא זכה בפרס וויין בשנת 1901 עם "סערת הרעם" שלו.  בשנת 1903 הוזמן על ידי נאמני האמנות בניו סאות' ויילס לצייר את הר קושצ'יוסקו. בסוף המאה הוא נחשב לצייר הנוף המוביל יליד אוסטרליה.

## מוות
פיגני נפטר ב־17 ביולי 1914 בביתו, בפרבר האנטרס בסידני. הוא נקבר בבית העלמין שדה מארס.

## גלריה

File:William Charles Piguenit00.jpg|
File:Wc Piguenit - Kosciusko - Google Art Project.jpg|
File:W.C. Piguenit - Near Liverpool, New South Wales - Google Art Project.jpg
File:William Piguenit - The Summit of the King William Range, Tasmania, 1902.jpg|
File:W C. Piguenit - An Australian fjord - Google Art Project.jpg|
 File:William Piguenit - The Flood in the Darling 1890.jpg
File:Wc Piguenit - Mount Olympus, Lake St Clair, Tasmania, the source of the Derwent - Google Art Project.jpg
File:Wc Piguenit - An Australian mangrove, ebb tide - Google Art Project.jpg


## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1836
קטגוריה:נפטרים ב-1914
עמרי שרת

**עמרי שרת** (נולד ב-25 באוקטובר 1989) הוא משורר, חוקר מקרא ויוצר ישראלי.

## ביוגרפיה
שרת נולד בגבעתיים לאריה, מהנדס בניין, ורותי, אדריכלית. בצבא שירת בחיל חימוש ולאחר מכן עבר לחיל האיסוף הקרבי.

סיים תואר ראשון בלשון ובהיסטוריה של עם ישראל באוניברסיטה העברית בירושלים. למד בתוכניות המצטיינים של בית הספר מנדל ללימודים מתקדמים במדעי הרוח. הוא דוקטורנט למקרא באוניברסיטה העברית. שימש כעוזר הוראה במקרא ובעברית מקראית, וכיום עוזר מחקר לפרופסור ברוך שורץ. הוא בין מקימיו של בית המדרש העברי, בית מדרש ירושלמי וקהילתי ללימוד מעמיק בתחומי הרוח. הוא מרצה, והרצה בין היתר בכנס החברה למדעי היהדות בסן דייגו, בשנת 2019, על מחקרו בנושא תאולוגיית המקדש בתקופת שיבת ציון.

שרת עוסק גם בניקוד ספרי שירה וכתבי עת. בין היתר ניקד את ספריהם של המשוררים ישראל דדון, שרי שביט ועמנואל יצחק לוי.

## כתיבה
שרת החל לכתוב בגיל 15. את שירו הראשון "משקע" פרסם בעיתון "הארץ". את ההשראה לשיריו הוא שואב בין היתר ממקורות יהודיים, ואותם הוא משלב בשיריו.

שיריו פורסמו בעיתונות ובכתבי עת רבים, בהם "הארץ", "הו!", "משיב הרוח" ו"עיתון 77". הוא מופיע גם בערבי שירה רבים. הוא קרא משיריו בין היתר בתוכנית הרדיו "ברית מילה" בהנחיית שלומי חתוכה.

הוא ערך את גיליון ע"ב של כתב העת "משיב הרוח": "לפני ולפנים - שירים על ספר ויקרא".

שיריו התפרסמו בין היתר באנתולוגיה "קצה הנפש", אנתולוגיה על שירי מצוקות נפש, שערכו גל נתן ואמיר סומר. הוא פרסם את המסה "על חוט העלילה ועל חוט החיים" בכתב העת "הו!" בשנת 2020, בגיליון "מהי ספרות". טורים לשוניים שלו פורסמו גם באתר "929 - תנ"ך ביחד".

## ספרו
ספרו "**אל תעשה מזה עניין**" יצא לאור בשנת 2019 בהוצאת מוסד ביאליק, במסגרת סדרת "כבר" בעריכת ליאת קפלן. הספר זכה לביקורות חיוביות.
על שיריו שהתפרסמו בספרו זכה בפרס שרת התרבות למשוררים בראשית דרכם לשנת תשע"ו ובפרס רחל נגב לשירה לשנת תשע"ז. ספרו זכה במלגת בוסתן לשנת 2021.

## קישורים חיצוניים

* 
* 
* עמרי שרת, אל תעשה מזה עניין, בתוך: אלי הירש קורא שירה
*  עמרי שרת, ראיון על "אל תעשה מזה עניין" - מיה סלע ויובל אביבי, "מה שכרוך", 13 בנובמבר 2019, רדיו כאן 11
* שירי עמרי שרת, מגזין גלויה: על זוגיות, הלכה ומיניות
* 
* 
* קול ההמון, חגית בת אליעזר, עיון בספר 'אל תעשה מזה עניין' למשורר עמרי שרת
* 
* ברית מילה - מחזור שירה ליום הכיפורים, כאן 11.

## הערות שוליים

קטגוריה:משוררים ישראלים
קטגוריה:בוגרי תיכון שמעון בן צבי (גבעתיים)
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1989
הרולד ספטימוס פאוור

**הרולד ספטימוס פאוור** (באנגלית: **Harold Septimus Power**; 31 בדצמבר 1877 – 3 בינואר 1951) היה אמן אוסטרלי יליד ניו זילנד, שהיה אמן מלחמה רשמי של אוסטרליה במלחמת העולם הראשונה.

## ביוגרפיה
הרולד ספטימוס פאוור נולד ב-31 בדצמבר 1877, בדנידין, ניו זילנד, לפיטר פאוור, כובען יליד אירלנד, ולרעייתו הסקוטית ג'יין. משפחתו נדדה לאוסטרליה עוד כשהיה צעיר. בשנות העשרה המוקדמות שלו הוא עזב את בית המשפחה כדי לחיות חיים כאמן.

## ציורים מוקדמים
לאחר עיסוקים מגוונים עבר פאוור לאדלייד שם החל את לימודי האמנות.  הוא הציג בשנת 1899 עם מועדון האמנות במלבורן וזמן קצר לאחר מכן עבר לאדלייד שם עבד כמאייר וכקריקטוריסט פוליטי עבור "האובזרוור" של אדלייד, ומגזינים נוספים. בשנת 1904 הוזמן על ידי נאמני הגלריה לאמנות של אוסטרליה הדרומית לצייר תמונות בעלי חיים. ב-17 בספטמבר, באותה שנה, נישא לרעייתו הראשונה איזבל לורה באטרוורת'.

בין 1905 ל-1907 פאוור למד באקדמיה ז'וליאן בפריז, והתיישב מאוחר יותר בלונדון. הוא הפך לחבר ב ובאגודת ציירי בעלי החיים. במהלך תקופה זו, הציג גם באקדמיה המלכותית לאמנויות.

תערוכת היחיד הראשונה התקיימה באולם הגילדה במלבורן, אוסטרליה ביוני 1913. במהלך תערוכה זו הציג ציורי צבעי שמן וצבעי מים של נופים כפריים ששימשו תפאורות לסצנות סוסים ולצייד.

## מלחמת העולם הראשונה
לאחר פרוץ המלחמה בקיץ 1914 מינתה ממשלת אוסטרליה  רשמיים לתאר את פעילות הכוח האוסטרלי באזורי המלחמה באירופה. בשנת 1917 הוצמדו הציירים לדיוויזיה הראשונה, מספטמבר עד דצמבר של אותה שנה ואז שוב באוגוסט בשנה שלאחר מכן. 

כאמן המלחמה הרשמי הוא נודע בזכות תיאור בעלי החיים בשדה הקרב ובמיוחד הסוסים. לאחר המלחמה, המשיכו את החוזה איתו במשרד למשך שני העשורים הבאים.

## גלריה

File:Camel corps at Magdhaba.jpg|גדוד רוכבי גמלים

File:Harold Septimus Power - Bringing up the guns.jpg|סוחבים תותחים

File:Septimus Power - The battle before Villers-Bretonneux, August 8th, 1918 - Google Art Project.jpg|קרב בצרפת, 1918

File:The gunners, France.jpg|התותחנים

## קישורים חיצוניים

* 
## הערות שוליים

 

קטגוריה:ציירים אוסטרלים
קטגוריה:ילידי 1877
קטגוריה:נפטרים ב-1951
קרולין וולדו

**קורלין ג'יין וולדו, [[מסדר קנדה|OC]]** (באנגלית: **Carolyn Jane Waldo, OC**; נולדה ב-11 בדצמבר 1964) היא שחיינית צורנית קנדית בעבר. היא אלופה אולימפית (סיאול 1988) בעלת 2 מדליות זהב, סגנית אלופה אולימפית (לוס אנג'לס 1984) ואלופת עולם (מדריד 1986).

## ביוגרפיה
וולדו נולדה וגדלה במונטריאול.

### סגנית אלופה אולימפית
לראשונה נערכה תחרות שחיה צורנית במשחקים האולמפיים באולימפיאדת לוס אנג'לס (1984) ווולדו זכתה במדליית כסף, בתחרות אישית (195.300 נק') אחרי טרייסי רואיז מארצות הברית (198.467 נק') ולפני מיוואקו מוטויושי מיפן (187.050 נק').

במשחקי חבר העמים שנערכו באדינבורו, סקוטלנד ביולי 1986 זכתה וולדו עם מישל קמרון במדליית זהב בתחרות הזוגות.

### אלופת עולם
שבועיים לאחר מכן, באליפות העולם שנערכה במדריד, ספרד באוגוסט אותה שנה היא זכתה ב-3 מדליות זהב, בתחרות אישית (200.033 נק'), לפני שרה ג'וזפסון מארצות הברית (194.967 נק') ומוריאל הרמין מצרפת (188.250 נק'), בתחרות זוגות ביחד עם מישל קמרון (196.267 נק'), לפני האחיות התאומות קארן ושרה ג'וזפסון (193.401 נק') ומגומי איטו ומיקאקו קוטאני מיפן (185.467 נק') ובתחרות הקבוצתית לפני קנדה ויפן.

### אלופה אולימפית
באולימפיאדת סיאול (1988) היא זכתה בשתי מדליות זהב, בתחרות האישית (200.150 נק') לפני טרייסי רואיז (197.633 נק') ומיקאקו קוטאני (191.850 נק') ובתחרות הזוגות ביחד עם מישל קמרון (197.717 נק') לפני קארן ושרה ג'וזפסון (197.284 נק') ומיקאקו קוטאני ומיאקו טנקה (190.159 נק').

## הישגים ותארים
בשנת 1994 נכללה וולדו בהיכל התהילה הבינלאומי של השחייה.

## קישורים חיצוניים

## הערות שוליים

קטגוריה:שחייניות צורניות באולימפיאדת לוס אנג'לס (1984)
קטגוריה:שחייניות צורניות באולימפיאדת סיאול (1988)
קטגוריה:אלופות עולם בשחייה צורנית
קטגוריה:אלופות אולימפיות: שחייה צורנית
קטגוריה:אלופות אולימפיות מקנדה
קטגוריה:קנדיות שנולדו ב-1964
קטגוריה:קנדים שנולדו ב-1964
שרה וייס מאודי

**שרה וייס מאודי** (באנגלית: **Sarah Weiss Maudi**; נולדה ב-1975) היא עורכת דין ודיפלומטית ישראלית, סגנית יו"ר ועדת המשפט של האו"ם.

## ביוגרפיה

מאודי בוגרת תואר ראשון בהצטיינות מאוניברסיטת פנסילבניה, תואר שני בלימודי המזרח התיכון מאוניברסיטת הרווארד ותואר במשפטים (J.D Degree) מאוניברסיטת ניו יורק. היא מוסמכת לעריכת דין מטעם לשכות עורכי הדין של ניו יורק ושל ישראל.

עבדה כעורכת דין במשרד עורכי הדין GKH & CO. לימדה משפט בינלאומי פומבי בקריה האקדמית אונו. עבדה במחלקת הליטיגציה של משרד המשפטים ושימשה כחוקרת משפט השוואתי בבית הדין הגבוה לצדק תחת השופטת דורית בייניש. כיהנה כמנהלת המחלקה הכללית למשפט בינלאומי במשרד החוץ, שם שימשה כמומחית למשפט ימי והומניטרי. הקימה את רשת 'נשים בדיפלומטיה' המאגדת דיפלומטיות מרחבי העולם.

בשנת 2018 החלה לעבוד בארגון האומות המאוחדות בניו יורק. באוקטובר 2020 מונתה לסגנית ועדת המשפט של ארגון האומות המאוחדות, וכנציגת קבוצת המדינות המערביות והיא הישראלית הראשונה שמכהנת בתפקיד זה. ב-2019 מונתה ליו"ר המשלחת הישראלית לוועידה הבין-ממשלתית של האומות המאוחדות בעניין שימוש בר קיימא של המגוון הביולוגי הימי באזורים שמעבר לתחום השיפוט הבינלאומי.

## חיים אישיים
נשואה ואם לשלושה ילדים.

## הערות שוליים

קטגוריה:בוגרות בית הספר למשפטים באוניברסיטת ניו יורק
קטגוריה:בוגרי בית הספר למשפטים באוניברסיטת ניו יורק
קטגוריה:בוגרי אוניברסיטת הרווארד
קטגוריה:בוגרי אוניברסיטת פנסילבניה
קטגוריה:משפטנים ישראלים
קטגוריה:עורכי דין ישראלים
קטגוריה:בוגרות אוניברסיטת הרווארד
קטגוריה:בוגרות אוניברסיטת פנסילבניה
קטגוריה:משפטניות ישראליות
קטגוריה:עורכות דין ישראליות
קטגוריה:ישראלים שנולדו ב-1975
קטגוריה:ישראליות שנולדו ב-1975
מכני-קונג (רובוט)

**מכני-קונג** (שיבוש של "**מקאניקונגו**", ביפנית: **メカニコング**, באנגלית: **Mechani-Kong**) הוא נבל-על רובוטי בדיוני, המופיע בזיכיון של קינג קונג. דמותו של מכני-קונג הופיעה לראשונה בשנת 1966 בסדרת הטלוויזיה המונפשת "מופעו של קינג קונג" וגם הופיעה בתפקיד הנבל הראשי בסרט "קינג קונג בורח" ומשמשת כהאויב המושבע של קינג קונג.

## ביוגרפיה בדיונית

### [[תקופת שווה]]

#### מופעו של קינג קונג (1966–1967)
בחיפוש אחר נקמה על תבוסתו, ד"ר הו (יוצרו של מכני-קונג) החל להשמיד את פפואה גינאה החדשה באמצעות מכני-קונג. הצבא המקומי בטעות מזהה את מכני-קונג לקינג קונג ושט לאי מונדו כדי לחסל את קונג. במהלך דיון עם פרופסור בונד, ששמר על קונג עם ילדיו, הצבא מקבל הודעה על תקיפה נוספת בפפואה גינאה החדשה.

קונג מגיע לאזור כדי להילחם נגד מכני-קונג אך הרובוט מוכיח שידו על העליונה. עם זאת, קונג מפעל את הרובוט לעבר האוקיינוס והרובוט מחוסל סופית.

#### קינג קונג בורח (1967)
באמצעות רישומי אנטומיה שגנב מקארל נלסון, ד"ר הו בונה את מכני-קונג כדי לכרות את אלמנט X. כאשר מכני-קונג החל לחפור ביסוד, מערכות הבקרה של הרובוט המפלצתי נפגעים מהקרינה של היסוד ומותירים את הרובוט פגום ומושבת. הו נאלץ להשתמש בשיטה אחרת וחוטף את קינג קונג האמיתי מאי מונדו ומשתלט על מוחו באמצעות מכני-קונג על-מנת שישלים את המלאכה. עם-זאת, קונג משתחרר מהשליטה המוחית ונלחם נגד מכני-קונג בטוקיו ומפיל את הרובוט ממגדל טוקיו.

### [[תקופת הייסי]]

#### גודזילה, מלך המפלצות (1992–1993)
בסדרת הרומנים "גודזילה, מלך המפלצות", מתואר כי לאחר ששוחזר ושודרג על ידי ד"ר אוניאמה, מכני-קונג נבנה לגובה של כ-100 מטרים ומתוכנת לסייע למכה-גודזילה כדי להילחם בגודזילה עצמו. מכני-קונג מפתיע את גודזילה מאחור ומחזיק אותו ביציבות בעוד שמכה-גודזילה פוצע את גודזילה. לאחר שגודזילה משתחרר מאחיזתו של מכני-קונג, השניים נלחמים שוב, אלא שהפעם גודזילה משבית את הרובוט ושובר את זרועו המכנית. בלי יכולת לזוז, מכני-קונג שוכב בחוסר-אונים על הקרקע בעוד שגודזילה יורק את הקרן האטומית שלו על המכונה ומשמיד אותה באכזריות.

## ראו גם
מכה-גודזילה - דמות דומה של חברת טוהו

## קישורים חיצוניים

* מכני-קונג, באתר הרשמי של אולפני טוהו

קטגוריה:קינג קונג: דמויות
מחוז קחאמרקה

**מחוז קחאמרקה** (בספרדית: **Cajamarca**, הגייה ב-IPA: ; בקצ'ואה: **Kashamarka**; באיימרה: **Qajamarka**) הוא מחוז בפרו. המחוז נמצא בצידה הצפוני של פרו וחולק גבול משותף עם אקוודור. עיר הבירה קחאמרקה נמצאת בגובה של כ-2,700 מטר מעל פני הים ונמצאת ברכס הרי האנדים. בתוך המחוז נמצא גם חלק מיערות הגשם של האמזונס.

## היסטוריה
בנפת ננצ'וק שבפרובינציית סן מיגל, נמצאו תעלות ההשקיה העתיקות ביותר באמריקה (הצפונית התיכונה והדרומית). התעלות תוארכו בעזרת פחמן-14 לשנת 3400 לפנה"ס. מהמאה ה-6 עד המאה ה-10 שלטה במקום תרבות וארי. הם הקימו את המרכז המנהלי וירקוצ'פמפה .

במאה ה-15, תרבות האינקה כבשה את המחוז. הם הקימו את בירתם האיזורית במקום בו נמצאת היום העיר קחאמרקה.

## פרובינציות
המחוז מחולק ל-13 פרובינציות:
#פרובינציית קחאבמבה  (קחאבמבה)
#פרובינציית קחאמרקה  (קחאמרקה)
#פרובינציית סלנדין  (סלנדין)
#פרובינציית צ'וטה  (צ'וטה)
#פרובינציית קונטומסה  (קונטומסה)
#פרובינציית קוטרבו  (קוטרבו)
#פרובינציית ואלגאיוק  (במבאמרקה)
#פרובינציית חאאן  (חאאן)
#פרובינציית סן איגנסיו  (סן איגנסיו)
#פרובינציית סן מרקוס  (סן מרקוס)
#פרובינציית סן מיגל  (סן מיגל דה פאיאקס)
#פרובינציית סן פבלו  (סן פבלו)
#פרובינציית סנטה קרוס  (סנטה קרוס דה סוקצ'ובמבה)

## נקודות עניין
*שמורת הטבע צ'נקאיבניוס 

## אנשים חשובים מהמחוז
*מקסימה אקוניה  - זוכה בפרס גולדמן לפעילות סביבתית לשנת 2016.
*אימה סומאק - זמרת אקזוטיקה בשנות ה-50 של המאה ה-20.

## קישורים חיצוניים

* 
* 

## הערות שוליים

קטגוריה:פרו: מחוזות
יגאל מנחם

**יגאל מנחם** (נולד ב-9 באוקטובר 1963) הוא כדורגלן עבר ישראלי בעמדת החלוץ והקיצוני הימני, שידוע בעיקר על תקופתו במכבי נתניה, שם שיחק רוב הקריירה. כיום מנחם הוא עורך דין במקצועו.

## קריירה
מנחם החל את הקריירה שלו במחלקת הנוער של מכבי נתניה, וב-1980 הועלה לשחק בבוגרים והראה יכולת טובה. בעונת 1982/1983 שיחק בהשאלה בהפועל כפר סבא, שם שיחק כמחליפו של אלי יאני כחלוץ אך לא הבקיע. מ-1982 שיחק מנחם 8 עונות במדי מכבי נתניה, כשהוא מופיע 240 פעמים במדיה, וכובש 65 שערים, רובם מעמדת החלוץ, כאשר לפעמים הוא משחק גם בעמדת הקיצוני הימני. עונת השיא שלו הייתה עונת 1986/1987 בה הבקיע 13 שערים והיה מעורב ברוב משחקי הקבוצה. בעונות שלאחר מכן הבקיע גם כמות מכובדת של 11 שערים בכל עונה, והוזמן לנבחרת ישראל, במדיה שיחק 5 משחקים, והבקיע שער אחד, נגד נבחרת מלטה.

עם השנים התחזק מנחם בדת ולא רצה יותר לשחק בשבת, ועבר להפועל ירושלים, ולאחר מכן לבית"ר נתניה, וסיים את קריירת הכדורגל המקצועני בסיום עונת 1992/1993, כשהוא בן 30 בלבד.

לאחר פרישתו מעולם הכדורגל, חזר יגאל מנחם בתשובה והפך לעורך דין. 

אחיו של יגאל, שמעון מנחם, היה כדורגלן גם הוא במכבי נתניה בעמדת המגן, אך פרש בגיל צעיר יחסית (27), ועבר לעסקי היהלומים והנדל"ן, ולאחר מכן מנכ"ל של חברת סקורפיו, והיה משיאני המרוויחים במשק לשנת 2009.

## קישורים חיצוניים

## הערות שוליים

קטגוריה:חלוצי כדורגל ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני הפועל כפר סבא
קטגוריה:כדורגלני הפועל ירושלים
קטגוריה:כדורגלני בית"ר נתניה
קטגוריה:כדורגלני נבחרת ישראל
קטגוריה:ספורטאים ישראלים שחזרו בתשובה
קטגוריה:ישראלים שנולדו ב-1963
הון סיכון בישראל

**תעשיית [[הון סיכון|הון הסיכון]] הישראלית,** המתמקדת בהשקעה בחברות סטרטאפ ממלאת תפקיד חשוב בענף ההיטק בישראל, שזכה לכינוי "סיליקון ואדי" ונחשב לטובים בעולם. נכון ל-2024 פעלו בישראל 231 קרנות הון סיכון ישראליות ולצידם קרנות הון סיכון זרות רבות שפעילות בארץ בהשקעה בחברות ישראליות.

## היסטוריה
קרן הון הסיכון הראשונה בישראל, "קרן אתנה", הוקמה בשנת 1985 על ידי גדעון טולקובסקי ביחד עם אביו, מפקד חיל האוויר לשעבר, דן טולקובסקי ופרד אדלר, משקיע הון סיכון מניו יורק. אתנה השקיעה בחברות EFI של אפי ארזי ובמרקיורי אינטראקטיב בראשית דרכן.

בשנת 1990, הוקמה תוכנית "ענבל", יוזמה לעידוד פעילות קרנות הון סיכון המגובה בכספי הממשלה, באמצעות חברת הביטוח הממשלתית ענבל שהייתה ערבה ל-80% מההשקעות בקרן. במסגרת התוכנית הוקמו 4 קרנות הון סיכון: "מרתון", "תעוזה", "שדות מו"פ" ו"מופת" שנסחרו בבורסה לניירות ערך בתל אביב.

תעשיית הון סיכון ענפה בישראל התפתחה, בין השנים 1992 ל-1994, לאחר שהממשלה הקימה את "תוכנית יוזמה" בשיתוף המדען הראשי של משרד התמ"ת, אשר מימנה הקמה של עשר קרנות הון סיכון (כגון קרן פיטנגו, קרן JVP, קרן תעוזה, קרן ורטקס), ולצידם חממות טכנולוגיות רבות שסייעו משמעותית לזינוק תעשיית ההייטק בישראל והפיכת תעשיית ההון סיכון בישראל לאחת הגדולות בעולם. כתוצאה מהמאמצים עלו הוצאות השנתיות של הון סיכון בישראל פי 60 מהתקופה שלפני יישום התוכנית, מספר החברות שהושקו באמצעות קרנות הון סיכון בישראל עלו מ-100 ל-800.

ב-2006 פעלו בישראל כ-70 קרנות הון סיכון פעילות, 14 מהן קרנות הון סיכון בינלאומיות עם משרדים בישראל. על אף שתעשיית ההון סיכון של ישראל מילאה תפקיד חשוב בתחום ההיי-טק המשבר הכלכלי שפגע בעולם ב-2008 השפיע גם על זמינות ההון סיכון בישראל, כאשר ב-2009 בוצעו בישראל כ-63 מיזוגים ורכישות בשווי כולל של כ-2.54 מיליארד דולרים, ירידה של כ-7% מהמצב ב-2008 שבאותה שנה כ-82 חברות ישראליות מוזגו או נרכשו וזאת בשווי של כ-2.74 מיליארד דולרים.

על פי IVC (מרכז המחקר הישראלי) ב-2015 עמדו ההכנסות מאקזיטים על כ-9 מיליארד דולרים, עלייה של כ-16% לעומת 2014. בנוסף לכך לדברי המכון, ההשקעות בהון סיכון בישראל עמדו על כ-4.43 מיליארד דולרים, הסכום השנתי הגבוה ביותר בתולדות ישראל, לשם השוואה ב-2008 עמד סכום ההשקעות בהון סיכון בישראל על כ-1.9 מיליארד דולרים.

ב-2019 נחשבו חברות הון סיכון ישראליות פופולריות אף יותר מעמיתיהן האמריקאיות, לשם השוואה היקף ההשקעות בחברות סטארטאפ ישראליות צמח בכ-140% בשנים 2014–2018 ולעומת זאת, ההשקעות בחברות סטארט אפ אמריקאיות צמחו בכ-64% אחוזים בלבד. החברות הישראליות הפכו לכל כך אטרקטיביות עד שהיוו מחצית מכלל העסקאות של מיזוגים ורכישות ב-2018. בין הקרנות הבינלאומיות המשמעותיות שפעילות בהשקעות בישראל ניתן למנות את Sequoia Capital, NEA, אנדריסן הורוביץ, בנצ'מרק קפיטל, קרן אינסייט ועוד.

לאחר טבח שבעה באוקטובר חלה נפילה של 73% בגיוסי הון של קרנות הון סיכון בישראל, שפל של עשר שנים. כתוצאה מכך נוצרה זמינות הון נמוכה במיוחד עבור תעשיות ההיי-טק בישראל.

## ראו גם

* רשות החדשנות
* חממה טכנולוגית

## הערות שוליים

*
קטגוריה:ישראל: מדע וטכנולוגיה
גבעות אדסון

**גבעות אנדסון** (באנגלית: **Edson Hills**) הם קבוצה של גבעות שאינן מכוסות קרח, ברכס הריטג', בהרי אלזוורת', בארץ אלזוורת' שבאנטארקטיקה.

## גאוגרפיה

הגבעות ממוקמות מדרום למפל הקרח דרייק; וממערב לקרחון יוניון.

### אתרי הרכס

## היסטוריה
### מקור השם

שמן של הגבעות ניתן להן על ידי משלחת חקר הרי אלזוורת' (Ellsworth Mountains Party) מאוניברסיטת מינסוטה ממדינת מינסוטה שבארצות הברית, אשר חקרה את אנטארקטיקה בעונת המחקר (הקיץ האנטארקטי) 1962–1963.

הגבעות נקראות על שם (Dean T. Edson), שהיה מהנדס טופוגרפיה בסקר הגאולוגי של ארצות הברית, אשר היה חבר במשלחת החקר.

## לקריאה נוספת

• E.M. Duebendorfer and M.N. Rees, **[https://www.nsf.gov/geo/opp/antarct/ajus/nsf9828/9828html/a20.htm Re-evaluation of the structure and stratigraphy of the Heritage Range, Ellsworth Mountains]**, Antarctic Journal of the United States Review 1996

• Michael L. Curtis, **[https://agupubs.onlinelibrary.wiley.com/doi/pdfdirect/10.1029/96TC01418 Gondwanian age dextral transpression and spatial kinemarie partitioning within the Heritage Range, Ellsworth Mountains, West Antarctica]**, TECTONICS, VOL. 16, NO. 1, PAGES 172-181, FEBRUARY 1997

• Delpupo, Caroline; Schaefer, Carlos Ernesto Gonçalves Reynaud; Roque, Mariane Batalha; de Faria, André Luiz Lopes; da Rosa, Katia Kellem; Thomazini, André; de Paula, Mayara Daher, **[https://ui.adsabs.harvard.edu/abs/2017Geomo.295..134D/abstract Soil and landform interplay in the dry valley of Edson Hills, Ellsworth Mountains, continental Antarctica]**, Geomorphology, Volume 295, p. 134-146., October 2017, DOI: 10.1016/j.geomorph.2017.07.002

• J. G. BOCKHEIM and J. E. LEIDE, **[https://s3.amazonaws.com/Antarctica/AJUS/AJUSvXVn5/AJUSvXVn5p33.pdf Soil development and rock weathering in the Ellsworth Mountains, Antarctica]**

## קישורים חיצוניים
* גבעות אדסון באתר הסקר הגאולוגי של ארצות הברית
* גבעות אדסון באתר הגאזט האנטארקטי של ממשלת אוסטרליה
* גבעות אדסון באתר הגאזט האנטארקטי המשווה SCAR של ממשלת אוסטרליה
* תרשים הנוף הנשקף מגבעות אדסון באתר peakvisor
* תצלום לוויין של אזור גבעות אדסון
* גבעות אדסון באתר mindat

## הערות שוליים

אדסון
היכל התיאטרון קריית מוצקין

**היכל התיאטרון קריית מוצקין** הוא תיאטרון בקריית מוצקין שהוקם ביולי 2009. התיאטרון אינו מעלה הפקות משלו, אלא מארח מופעי בידור והצגות של התיאטראות הרפרטואריים והמסחריים. מבנה התיאטרון ממוקם בצמוד לגן החיות ה"חי פארק".

## פעילות
בתיאטרון מוצגים מחזות זמר, מופעי בידור, מוזיקה ותרבות. התיאטרון נבנה לפי סטנדרטים בינלאומיים וכולל 894 מקומות ישיבה. המבנה אינו כולל יציע.

במקום קיימות מערכות סאונד ואקוסטיקה אשר מספקות יתרון לקיום קונצרטים במקום.

פנים התיאטרון וסביבתו מכילים לובי עליון ולובי תחתון ובית קפה של רשת בתי הקפה "גרג", לצד מגרש חנייה ובו 1,000 מקומות חניה.

עד שנת 2021 הופעל התיאטרון כחלק מחברת המתנ"סים המקומית. באותה שנה, בעקבות החלטה שהתקבלה במועצת העירייה, הועבר ניהול התיאטרון לידי עמותה שהוקמה לשם כך. זמן קצר לאחר מכן, החל התיאטרון להיות שותף בהפקת מחזות שונים יחד עם גופים אחרים מתחום זה בישראל, כאשר אותם מחזות מועלים ברחבי הארץ. כך, חבר היכל התיאטרון ל"תיאטרון הארצי" להפקת הצגת יחיד של טלי אורן והפקה בימתית למחזמר "הלהקה".

לאחר ששימשה במשך תקופה ארוכה כממלאת-מקום המנהל, בשנים 2014–2025 מנכ"לית התיאטרון הייתה דפנה צורי, רעייתו של חיים צורי, שכיהן אז כראש עיריית קריית מוצקין. החליפה אותה בתפקיד מורן צורף.

## קישורים חיצוניים

* 

*  סיור וירטואלי בהיכל התיאטרון
* 

## הערות שוליים

קטגוריה:קריית מוצקין: מבנים
קטגוריה:קריית מוצקין: תרבות
קטגוריה:ישראל: תיאטראות
Happier (שיר של מרשמלו)

**Happier** (בעברית: **מאושר יותר**) הוא שיר של המפיק המוזיקלי מרשמלו עם ההרכב הבריטי באסטיל. השיר נכתב והופק על ידי מרשלמו עצמו ביחד עם דן סמית' וסטיב מק ויצא לאור על ידי חברת Astralwerks ב-17 באוגוסט 2018. השיר הפך ללהיט ענק כאשר בין היתר הגיע למקום השני בארצות הברית ובריטניה ובכך הפך לשיר הכי המצליח של מרשמלו. לבאסטיל כבר היה שיר אחד שהגיע למקום השני בבריטניה אך עוד לאותה תקופה לא היה להם שיר שהגיע למקום הראשון. בנוסף השיר שהה 27 שבועות בעשירייה הפותחת בארצות הברית ובכך הפך לשיר התשיעי ששהה הכי הרבה שבועות אי פעם בעשירייה הפותחת. בנוסף הוא גם שבר שיא בתור השיר ששהה הכי הרבה שבועות אי פעם במקום הראשון במצעד שירי הדאנס והאלקטרוניקה האמריקאי.

על מנת לקדם את השיר הופיע מרשמלו עם השיר בטקס פרסי המוזיקה של MTV אירופה (EMA).

השיר דורג במקום ה-33 במצעד סוך העשור האמריקאי ונהיה גם לשיר שדורג הכי גבוה במצעד שלא הגיע למקום הראשון במצעד השבועי.

## הצלחה מסחרית
השיר זכה להצלחה מסחרית אדירה. הוא הגיע לעשרים עליונים ב-30 מדינות, 28 מתוכם בעשירייה הפותחת, 20 מתוכם בחמישייה הפותחת ו-4 מתוכם במקום הראשון. בנוסף השיר דורג במקום ה-6 במצעד האירופאי הדיגיטלי. בנוסף השיר שהה 49 שבועות במצעד השירים הנמכרים ביותר בארצות הברית במכירות משולבות אף על פי שהמצעד הקודם ב-2019 והשיר יצא ב-2018. סך הכל השיר דורג ב-11 ממצעדים שונים בארצות הברית שב-8 מתוכם הגיע לעשירייה הפותחת. בסוף 2018 השיר דורג במצעדי סוף שנה של 13 מדינות, ב-19 מצעדים שונים. בשנת 2019 הוא אף דורג במצעדי סוף שנה של 19 מדינות ב-26 מצעדים שונים. במצעד סוף העשור האמריקאי השיר דורג במקום ה-33 ובמקום הראשון במצעד שירי הדאנס והאלקטרוניקה.

## מיקומי שיא

## נתוני מכירות

## קישורים חיצוניים

קטגוריה:שירי מרשמלו
קטגוריה:שירי באסטיל
קטגוריה:שירים באנגלית
קטגוריה:שירים שנכתבו על ידי דן סמית'
קטגוריה:שירים שנכתבו על ידי מרשמלו
קטגוריה:שירים שנכתבו על ידי סטיב מק
קטגוריה:שירים על אושר
קטגוריה:שירים המעורבים במחלוקות הקשורות לפלגיאט
קטגוריה:סינגלים בהוצאת אסטרלוורקס
אהבה ממבט שני (סרט, 1998)

**אהבה ממבט שני** הוא סרט ישראלי משנת 1998 בבימויה של מיכל בת-אדם עם מיכל זוארץ ואלון אבוטבול בתפקידים הראשיים.

הסרט הופק על ידי רשות השידור, קרן הקולנוע הישראלי וקרן יהושע רבינוביץ לאמנויות תל אביב, הוא היה מועמד ל-5 פרסי אופיר.

## עלילה
נינה היא צלמת צעירה הגרה עם סבה. יום אחד היא מצלמת תמונה במהלך אירוע רחוב המושך את תשומת ליבה. היא מגלה עניין באיש המופיע בתמונה שלא הבחינה בקיומו בעת שצילמה את התמונה. אז, היא מתחילה לחפש אותו באופן אובססיבי, אף על פי שאינה מכירה אותו ואינה יודעת עליו דבר, והיא יודעת כי הוא האחד שאליו היא כמהה.

## שחקנים ודמויות

עוד משחקים בסרט: נתן כוגן, יגאל שדה, דבורה ברטונוב, סמי הורי, רות גלר, דוידה קרול, חיים בנאי וגיא לואל.

## ביקורת
מבקר הקולנוע אורי קליין תיאר את הסרט כך "למרות שהסרט מתרחש במציאות מקומות עכשווית יש בו משהו ישן מישראל אחרת, מוקדמת הרבה יותר, שבה נשים צעירות התגוררו אצל קשישים ונענו לפנטזיות הרומנטיות האלמנטריות ביותר".

## קישורים חיצוניים

## הערות שוליים

קטגוריה:סרטי דרמה ישראליים
קטגוריה:סרטי 1998
קטגוריה:סרטי מיכל בת-אדם
קטגוריה:סרטים ישראליים משנת 1998
חיים זה חיים

**חיים זה חיים** הוא סרט קולנוע ישראלי משנת 2003 בבימויה של מיכל בת אדם, עם משה איבגי, חני נחמיאס ויעל אבקסיס בתפקידים הראשיים. 

הסרט היה מועמד לארבעה פרסי אופיר.
## הפקה והפצה
הסרט הופק במימון קרן הקולנוע הישראלי, וזכיינית ערוץ 2 שידורי רשת.

הסרט השתתף בפסטיבל הסרטים הבינלאומי חיפה, שם זכה הוענק לצלם יואב קוש פרס הצילום בקטגוריה העלילתית. והוא היה מועמד לפרס הסרט הישראלי העלילתי הטוב ביותר.

הסרט לא זכה להצלחה מסחרית ומכר רק 6,000 כרטיסים בבתי הקולנוע.
## עלילה
מקי הוא סופר ומרצה לספרות המנהל רומן עם איילה, מורה לספרות ותלמידה שלו לשעבר. בעלה של איילה עוזב את הבית והיא מתמוטטת מכך, אך עם זאת ועל אף האהבה שלה למקי היא מסרבת לראות אותו. מקי שבור מחסרונה של איילה וכתוצאה מכך הוא מרגיש שגם יכולת הכתיבה שלו יורדת. שכן בהיעדר אהבה ומושא לתשוקה גם אין יכולת יצירה. כתוצאה מכך באופן בלתי צפוי הוא מוצא את עצמו מתעניין מחדש באשתו לשעבר לאחר שנים בהם חדל מלהתעניין בה.

## שחקנים ודמויות

## קישורים חיצוניים

*  - ריאיון עם מיכל בת-אדם על הפקת הסרט
## הערות שוליים

קטגוריה:סרטים ישראליים משנת 2003
קטגוריה:סרטי דרמה ישראליים
קטגוריה:סרטי מיכל בת-אדם
קטגוריה:סרטים על סופרים
הארון פארוקי

**הארון פארוקי** (9 בינואר 1944 - 30 ביולי 2014) היה קולנוען, סופר ומרצה לקולנוע גרמני.

## חיים מוקדמים וחינוך
פארוקי נולד כהארון אל אוסמן פארוקי בעיר נוביי ג'יצ'ין שכיום נמצאת בצ'כיה. אביו, עבדול קודוס פארוקי, היגר לגרמניה מהודו בשנות העשרים של המאה ה-20. אמו הייתה ממוצא גרמני, ופונתה מברלין בזמן הפצצת בעלות הברית על גרמניה. לאחר מלחמת העולם השנייה פארוקי ומשפחתו עברו לחיות בהודו ובאינדונזיה ובשנת 1958 המשפחה כולה חזרה לגרמניה והתיישבה בהמבורג.

פארוקי למד ב"אקדמיה לקולנוע וטלוויזיה" בברלין  בין השנים 1966–1968. הוא הושפע עמוקות מברטולט ברכט וז'אן-לוק גודאר, ומאמצע שנות השישים החל ליצור סרטים שהיו למעשה מאמרים לא נרטיביים ועסקו בעיקר בפוליטיקה של הדימוי, והמדיום הקולנועי. הוא ערך את כתב העת "Filmkritik" בין השנים 1974–1984.

בין השנים 1993–1999 פארוקי לימד באוניברסיטת קליפורניה בברקלי. בהמשך כיהן כפרופסור באקדמיה לאמנויות יפות בווינה. הוא נפטר במפתיע ב־30 ביולי 2014, כשהוא בן 70.

## עבודה
פארוקי יצר למעלה מ-90 סרטים, רובם המכריע סרטי תעודה ניסיוניים קצרים.

עבודתו של פארוקי נכללה בקרנגי אינטרנשיונל 2004–2005 במוזיאון קרנגי לאמנות בפיטסבורג. פנסילבניה.

## סרטים (מבחר)
(D = במאי, E = עורך, S = תסריט, P = הפקה, A = שחקן)

## חיים אישיים
פארוקי היה נשוי לאורסולה לפקס (Ursula Lefkes) משנת 1966 ועד לפטירתה ב-1996. לזוג נולדו בנות תאומות. בשנת 2001 הוא נישא לאשתו השנייה, אנטיה אהמן (Antje Ehmann).

## מאמרים אקדמיים
* היסטוריות משולבות. הווידוגרמות המהפכות של הארון פארוקי ואנדריי ויג'יקה.
*  אמסטרדם: הוצאת אוניברסיטת אמסטרדם 2015.

## קישורים חיצוניים

* 

* הארון פארוקי בבנק הווידאו
* 'הארון פארוקי. אמפתיה', תערוכה ב-Fundació Antoni Tàpies, ברצלונה
* וידאו של שיחתה של אנטיה אהמן על עבודתו של הארון פארוקי "עבודה בזריקה יחידה" במוזיאון Fundació Antoni Tapies, ברצלונה, 2016
* 

## הערות שוליים

קטגוריה:במאי קולנוע גרמנים
קטגוריה:סופרים גרמנים
קטגוריה:מהגרים לגרמניה
קטגוריה:אישים ממוצא הודי
קטגוריה:גרמנים שנולדו ב-1944
קטגוריה:גרמנים שנפטרו ב-2014
פיצויי מלחמת העולם הראשונה

לאחר מלחמת העולם הראשונה, נחתם חוזה ורסאי בין גרמניה למדינות ההסכמה, שסימל את סוף המלחמה. החוזה, שכלל בתוכו מספר הגבלות טריטוריאליות, פוליטיות, צבאיות ומדיניות, כלל גם דרישה מגרמניה לספק פיצויים למדינות שנפגעו כתוצאה מהמלחמה, אלו הם פיצויי מלחמת העולם הראשונה. הפיצויים שנחתמו בחוזה היו בהיקף של כ־5 מיליארד דולר לשנה, עד שנת 1921, שם נכתב בחוזה שידונו בהמשך הפיצויים.

### מטרות הפיצויים
מטרתם הראשונה של הפיצויים הייתה לספק תמיכה כלכלית במדינות ההסכמה כדי לאפשר שיקום והתמודדות עם נזקי המלחמה, שכללו הרס בקנה מידה רחב, חללים רבים והפסד כלכלי כתוצאה מהמלחמה ומרוץ החימוש שקדם לה. מטרה נוספת של הפיצויים הייתה "שעבוד" גרמניה לפיצויים, כך שתישאר חלשה ולא תוכל לנקוט פעולות מלחמתיות נוספות. הפיצויים היו כל כך גבוהים שגרמניה נאלצה לקבל את תמיכתה הכלכלית של ארצות הברית למשך זמן ממושך.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בעקבות מלחמת העולם הראשונה
קטגוריה:פיצויי מלחמה